Peppi f'ittra lil Mons Scicluna, talbu sabiex jekk dak li qed jintqal li f'Diċembru se jkun qed iżurna l-Papa f'Malta, waħda mill-waqfiet tiegħu għandha tkun fil-ħabs ta' Kordin. Araw x'kellu xi jgħidlu Peppi lill-Arċisqof! Hu jibda, "Għażiż Mons Scicluna, jidher illi f'Diċembru ġej Papa Franġisku. Naf illi l-għan prinċipali tal-Papa mhux li joqgħod jieħu b'idejn il-kbarat u jippoża għar-ritratti. Naf li diġà hemm arranġamenti biex iżur lil ħutna l-immigranti, jiltaqa' magħhom u jisma' l-karba tagħhom. M'għandix dubju li se jkellimna dwarhom. Meta żar l-immigranti f'pajjiżi oħra Papa Franġisku jinsisti li 'huwa inuman li nagħlqu l-bibien tagħna għall-immigranti'." Mill-qalb jgħidlu wkoll, "Grazzi Mons talli l-Knisja f'Malta żżomm jgħixu magħha 'l fuq minn 450 immigrant. Imma proprja qed niktiblek għax inħoss li fiċ-ċirkostanzi ta' pajjiżna l-Papa Franġisku għandu jżur il-ħabs u jiltaqa' mal-priġunieri. Dawn siltiet mid-diskorsi li Papa Franġisku għamel meta żar diversi ħabsijiet f'pajjiżi differenti. 'Ma tistax titkellem fuq li l-priġunieri jħallsu d-dejn lis-soċjetà minn ġo ċella bla twieqi u bla tama.'" Peppi jżid kwotazzjonijiet oħra fosthom, "Huwa aktar ħafif li fil-ħabs toppressa milli teduka. U aktar komdu wkoll," u wkoll "Uħud fostna sfortunatament jemmnu li biex infittxu s-sigurtà lill-priġunieri nsakkruhom fiċ-ċella u niżolawhom u li b'daqshekk se nsibu xi soluzzjoni għas-soċjetà." Peppi jkompli jgħid, "Meta l-Papa Franġisku jindirizza lill-uffiċjali għolja tal-ħabs jgħidilhom, 'Uru kompassjoni mal-uġigħ u mal-feriti ta' ħutkom il-priġunieri'. Il-Papa jgħid ukoll, 'Mill-esperjenza tiegħi ħabsijiet immexxija minn nisa jitmexxew aħjar'. Papa Franġisku jirrakkonta xi jħoss meta jżur il-ħabsijiet. 'Meta nżur il-ħabs ngħid għala dawn il-priġunieri hawn u mhux jien. U nirringrazzja lill-Mulej li l-ħażen tiegħi ma jidhirx bħal tagħhom.'" Hu jkompli jżid kwotazzjoni oħra tiegħu, "M'għandix dubju li meta jiġi f'pajjiżna l-Papa Franġisku se jilqa' dan l-appell u jżur il-ħabs ta' Kordin. Il-Papa Franġisku ispirat wisq minn dak li jgħid Kristu. 'Kont il-ħabs u ġejt iżżurni.'" Taħseb li waħda miż-żjarat tal-Papa għandha tkun proprju fil-ħabs ta' Kordin? Miktub Minn Iħobb il-lingwa Maltija u jsegwi b'mod attiv ix-xena mużikali lokali. Id-dinja tal-ispettaklu taffaxxinah u l-għaxqa tiegħu jara xows differenti. Biex jirrilassa Emil jieħu gost imur ħdejn il-baħar u fil-kampanja, hemm isib ftit kwiet 'il bogħod mill-ġenn. Stejjer popolari "Ilu Tliet Snin Minn Meta Bdejt Dan Il-Vjaġġ Biex Nibdel Dan Il-Post F'Dari…" - Taryn Mamo Cefai Pass Eqreb Lejn Il-Ħolma Tagħha! Bil-Filmat: Qatgħa Kbira Hekk Kif Jirfes Fil-Kantina Waqt Avventura F'Dar Abbandunata! "Kont Fiżikalment Abbużat Ta' Kuljum U Abbużat Ukoll Mentalment Għal Madwar 9 Snin" – Johan Mifsud Jitkellem Dwar L-Addozzjoni Ta' Koppji Gay Intervista B'Filmat: "Wara DAR Bjorn 2 Nixtieq Li Jkollna Bjorn Junior" – Bjorn Formosa